ร้าน ก๋วยเตี๋ยวพริกสด 

ที่ตั้งและการเดินทาง
ร้านอยู่ในซอยสุคนธสวัสดิ์ ถ้าเรามาจากเลียบทางด่วน เกษตรนวมินทร์ ก็เลียวเข้าไปในซอยสุคนธสวัสดิ
ร้านจะอยู่ตรงทางโค้งมุมเลย เราจอดรถได้ ที่ริมทางหรือทางร้านเขาก็มีที่จอดให้อยู่ จากลานจอดรถก็มีรถกอล์ฟ พาไปร้านด้วย จริงจัง

เรากินตั้งแต่ร้านเล็กๆ ตอนนี้ร้านใหญ่โตจริงจังมาก ไปช่วงกลางวันคนเต็มร้าน เลย แต่อาหารไม่ช้าค่ะ เขาจัดการดี 
เมนูของร้านไม่ได้มีแต่ก๋วยเตี๋ยว ข้าวหมูแดง ข้าวหน้าเป็ด ข้าวหน้าไก่ก็มีให้เลือกหลายอย่าง ของกินเล่นก็เพียบ

เส้นเล็กพริกสดแห้ง
เราชอบเมนูนี้สุดของเขา จะเป็นเส้นเล็กแห้ง ใส่เนื้อปลากับลูกชิ้นปลาใส่พริกสดที่เหมือนน้ำจิ้มซีฟู้ดไม่ต้องปรุงเพิ่มเลยอันนี้ อร่อยจริง

ลูกชิ้นกุ้งทอด
ตอนแรกนึกว่าเป็นลูกชิ้นกุ้งเหี่ยวๆ เล็กๆ แต่จริงแล้วลูกใหญ่มาก เต็มปากเลย ทอดมาร้อนๆ 
กรอบนอก นุ่มในไม่เหม็นคาวดีค่ะ

ข้าวหน้าเป็ด/ ข้าวหน้าเป็ด+ ข้าวหน้าไก่
เราสั่งกัน 2 จานเลย ข้าว 2 หน้าใหญ่โตมาก แต่ข้าวให้ก้อนเดียวเหมือนเดิมนะ 55 เพื่อนบอกน่าจะให้ข้าวมากอีกซักหน่อย มันไม่สมดุลกับ กับข้าว ข้าวหน้าไก่อร่อย น้ำราดไม่หวานมากดีค่ะ

บะหมี่เกี๋ยวหมูแดง
เส้นบะหมี่เล็ก ๆเกี๊ยวเขาเป็น กุ้งแบบทั้งตัวเลย น้ำซุปอร่อยอยู่แล้วค่ะ เป็นบะหมี่ที่อร่อยดี

ลูกชิ้นกุ้งต้มยำ
สั่งกันเหมือนชอบลูกชิ้นกุ้งมาก แต่สั่งกันคนละที ต้มยำเป็นต้มยำนำข้น รสแซ่บดี รสจัดเลยค่ะ ชอบ ลูกชิ้นกุ้งยังคงใหญ่โตเหมือนเดิม

ร้านนี้เราชอบ เพราะอาหารเขาเยอะดี และอร่อยเกือบทุกอย่าง
